NaiveNeuron/SloPal huggingface dataset:
Vášáryová, Magdaléna, poslankyňa NR SR (2015-05-05):
Ja som nepovedala, že je horší, ja som len povedala, že na to, čo sme očakávali, to mohlo byť horšie, to je niečo iného. (Povedané so smiechom.) Pán minister, tomu určite rozumiete. No deti určite nemajú nárok na autorské práva na svoje výtvory, ale to znamená, detský jazyk určite nie. Práve preto, že je ten Autorský zákon vlastne tak zložitý, je v niektorých krajinách vôbec nie je v gescii ministerstva kultúry, to určite viete, pán minister, to majú v gescii iné ministerstvá, niekedy ministerstvo spravodlivosti alebo ministerstvo hospodárstva, alebo niečo takého. Takže uvedomujem si, že ten zákon musí byť komplikovaný, a práve preto som vás prosila, že pre autorov, pre ktorých je to kľúčový zákon, samozrejme, by bolo treba, aby vaši právnici, ktorí ten zákon pripravovali, ho určitým spôsobom vyložili, a nielen tie organizácie kolektívnej správy. To je podľa mňa dôležité. A znovu opakujem, je to mimoriadne komplikovaný zákon, ale som šťastná, že ho máme, pretože my predsa nie sme v Číne alebo v Rusku, kde kolektívne práva od buka do buka alebo vôbec neplatia. Samozrejme, my sme kultivovaná európska zem a musíme mať čo najlepší Autorský zákon, pretože ľudia, ktorí tu robia tvorivú prácu, si zaslúžia za svoju tvorivú prácu aj nejakú finančnú odmenu.
P. Hrušovský, predseda NR SR: (2005-03-17):
(Hlasovanie. 130 prítomných, 116 za, 2 proti, 12 sa zdržalo. Návrh sme schválili. Pristúpime k tretiemu čítaniu . Otváram rozpravu. Pýtam sa pánov poslancov, či sa chce niekto prihlásiť do rozpravy. Nie. Vyhlasujem rozpravu za skončenú. Pristúpime k hlasovaniu o zákone ako o celku s odporúčaním gestorského výboru... V. Ondrejka, poslanec: Nemám odporúčanie.
Grendel, Gábor, podpredseda NR SR (2020-12-17):
Otváram rozpravu, do ktorej som dostal dve písomné prihlášky, za poslanecký klub SMER pán poslanec Richter a potom ešte pán poslanec Blaha. Takže ako prvý má slovo za poslanecký klub SMER pán poslanec Richter, nech sa páči.
Pčolinský, Peter, podpredseda NR SR (2022-10-19):
Ďakujem pekne. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy. Pán spravodajca, nech sa páči, sa hlási ako prvý.
Turčanová, Andrea, poslankyňa NR SR (2023-10-25):
Sľubujem. (Potlesk.)
Kazda, Radovan, poslanec NR SR (2020-12-08):
Ďakujem. Pán poslanec Taraba, ja by som chcel tak ako doplniť. Bol to veľmi vecný príspevok. Chcel by som len doplniť, asi ste čítali aj správu NKÚ k návrhu štátneho rozpočtu. A NKÚ konštatuje, že v kontexte medzinárodného porovnania ohlásenej pomoci v súvislosti s odstraňovaním dopadov pandémie sa momentálne nachádza Slovensko na chvoste. To znamená, že tých fiškálnych opatrení nie je toľko ako v iných krajinách v pomere teda k percentám HDP. Je to k 11. septembru. Nevieme, aký bude ten konečný výsledok. Zrejme to asi ešte vzrastie. To neviem. Ale v každom prípade ten, tie výdavky nie sú až také obrovské ako v iných krajinách teda v pomere, v pomere k HDP. A, samozrejme, v tomto, v tomto súhlasím. Je dôležité, je dôležité šetriť a nie zadlžovať sa.
Figeľ, Ján, podpredseda NR SR (2014-11-28):
Vyhlasujem rozpravu za skončenú. Pán minister, chcete sa vyjadriť? Nech sa páči. Krátko.
Paška, Pavol, predseda NR SR (2012-10-18):
Hlasujeme. (Hlasovanie.) 135 prítomných, 76 za, 56 proti, 2 sa zdržali, 1 nehlasoval. Schválili sme vládny návrh zákona o úhrade za služby verejnosti poskytované Rozhlasom a televíziou Slovenska. Dámy a páni, odhlasovali sme všetky prerokované body, vyhlasujem krátku prestávku do 17.30 hodiny a budeme pokračovať potom v rokovaní o vládnych návrhoch, ktoré bude uvádzať pán podpredseda vlády a minister financií Peter Kažimír. (Krátka prestávka.) (Po prestávke.)
Poliačik, Martin, poslanec NR SR (2012-11-06):
Ďakujem.
P. Paška, predseda NR SR: (2007-03-22):
Pýtam sa pána navrhovateľa: Pán minister, chcete reagovať? Nech sa páči. F. Kašický, minister obrany SR: Pani poslankyňa, ďakujem veľmi pekne za váš záujem o tento návrh zákona. To, čo ste hovorili a tie moje vyjadrenia sú pravdivé. Chcem len povedať jednu vec, že ak hovoríte o diskriminácii, tak v súčasnosti odstraňujeme určitú diskrimináciu, pretože časť príslušníkov ozbrojených síl jednoducho tento príspevok poberá a časť nepoberá. To znamená, my odstraňujeme stav, ktorý jednoducho tu už predchádzajúcou právnou normou bol založený. Pretože máme časť vojakov, tak ako ste presne povedali, od čatára vyššie, ktorí ju poberajú a my potrebujeme v ozbrojených silách v prvom rade v rámci rotácie zastabilizovať tých príslušníkov ozbrojených síl, ktorí sú práve do tejto hodnosti a ktorých platové náležitosti sú nižšie ako platové náležitosti dôstojníkov a vyšších hodností. Čiže to má byť jeden z motivujúcich prvkov na to, aby sme jednoducho dostali ľudí do ozbrojených síl a jednoducho aj tých, ktorých máme v ozbrojených silách, aby nám ďalej slúžili. Ak hovoríme o nesystémovom riešení, treba povedať jednu vec, že my máme záujem nepokračovať vo výstavbe týchto ubytovní, pretože tieto ubytovne si jednak vyžadujú náklady na ich výstavbu a druhá vec, ktorá tam je, náklady na ich pravidelnú údržbu. Tie, ktoré boli doteraz vystavané, jednoducho ostanú pre potreby ozbrojených síl Slovenskej republiky a jednotlivých útvarov, jednak ako záloha v prípade mimoriadnych udalostí na ubytovanie vojakov, poprípade iných zložiek a súčasne časť bude využitá na každodenné potreby života útvaru jednak ako kancelárske priestory a jednak ako priestory na šatne a na každodennú činnosť príslušníkov ozbrojených síl. Ak hovoríme o záťaži na rozpočet, tak my sme si nechali urobiť prepočty a jednoducho tie náklady, ktoré dáme teraz priamo ako stimulujúci faktor pre príslušníkov ozbrojených síl, tak na druhej strane by sme ich museli dávať do výstavby týchto ubytovní alebo do ich ďalšej údržby. Takže to je odpoveď na vaše otázky. Návrh, ktorý je predložený, je predložený v súlade s potrebami ozbrojených síl Slovenskej republiky a práve, keď analyzovali tieto problémy v ozbrojených silách, hovorili, že toto by malo byť to riešenie, ktoré podarí tento stav nejakým spôsobom eliminovať a zastabilizovať personálne v ozbrojených silách. Ďakujem pekne.
Jurinová, Erika, podpredsedníčka NR SR (2015-05-26):
Ďakujem pekne. Pán poslanec s reakciou.
F. Mikloško, poslanec: (2010-02-11):
Pánovi poslancovi Rydlovi, ale nadväzujem na vás, keď ste spomínali pána, nie pána, ale Pavla Országha Hviezdoslava, nuž, pán poslanec Rydlo, aj pán poslanec Palko, dneska neviem, či by ste rozumeli básniam Pavla Országha Hviezdoslava a neviem, kto by im tu rozumel a to je práve dôkaz, že aj tá najkrajšia slovenčina, akú má v sebe Hviezdoslav, a obohacujúca, sa vyvíja. A teda niečo chcieť zákonom uškrcovať, znamená, že budeme jednoducho stagnovať. Jazyk sa vyvíja, prepáčte, že som použil také hnusné slovo stagnovať, ja sa ospravedlňujem, ale teraz mi nenapadá ekvivalent, stáť na mieste, stáť na mieste, ako kôl v plote, čiže to je stagnovať. Čiže, páni poslanci, my si vážime vašu snahu obohacovať slovenčinu, ale viete, ako to je v Písme, že začnite od seba. Človek musí nejakou katarziou a konverziou prejsť najprv sám a potom môže poučovať druhých o krásnej slovenčine. (Hlasy a smiech.) Katarzia, pane Bože, čo to je? Očista. Pán poslanec Palko mi poradil, že je to očista. Prepáčte, už nikdy v živote nepoužijem žiadne cudzie slovo. (Smiech v sále.)
Muňko, Dušan, poslanec NR SR (2017-09-06):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru, Výboru Národnej rady pre financie a rozpočet a Výboru Národnej rady pre poľnohospodárstvo a životné prostredie, ďalej aby gestorský výbor určila hlasovaním Výbor Národnej rady pre poľnohospodárstvo a životné prostredie, aby predmetný návrh bol prerokovaný do 30 dní a u gestorského výboru 32 dní od jeho prerokovania zákona v slovenskej, v Rade národnej Slovenskej republiky. (Pozn. red.: správne „Národnej rade Slovenskej republiky.“) Ďakujem.
Pellegrini, Peter, predseda NR SR (2023-11-16):
S reakciou na faktické pán poslanec Pročko.
Dolinková, Zuzana, ministerka zdravotníctva SR (2024-01-25):
Ďakujem pekne, pán, vážený pán poslanec, myslím, že to bolo zodpovedané v mojom vystúpení, miesto stretnutia bolo vopred dohodnuté obidvomi premiérmi. Ďakujem pekne.
Bugár, Béla, podpredseda NR SR (2019-09-17):
Ďalej v rozprave vystúpi pani poslankyňa Krištúfková. Nech sa páči, máte slovo.
Vašečka, Richard, poslanec NR SR (2021-10-20):
Ďakujem pekne. Ja budem len tak krátko reagovať na pána poslanca Čepčeka, ktorý vystupoval v rozprave. Úprimne sa priznám, že, tak keďže som nikdy neviedol centrum voľného času, tak úplne všetky podrobnosti neviem, ale jedna zásadná vec. Táto novela primárne nerieši financovanie centier voľného času, ale škôl a ďalších zariadení, napríklad ako sú základné umelecké školy. Čiže tie otázky, ktoré sa týkajú toho, sú tiež vážne a tiež ich treba riešiť, tiež je to, beriem to ako podnet do druhého čítania a tie otázky, však ja si to, ja si to pozriem aj z rozpravy, budeme sa pýtať tých, ktorí sú naozaj do detailu, do šrôbiku vedia presne, čo sa týka toho financovania školstva, a budem na ne hľadať odpovede. Na pani poslankyňu Pivkovú nebudem reagovať, lebo mám reagovať na predrečníka. (Povedané so smiechom.) Ďakujem.
Danko, Andrej, podpredseda NR SR (2024-01-09):
Ja som povedal len, že zvážte čítanie toho textu autentického. Nepripadá mi vhodné používať tie slová v sále Národnej rady. Nech sa páči, pokračujte.
Laššáková, Jana, podpredsedníčka NR SR (2013-03-13):
Pani poslankyňa Mezenská, nech sa páči.
Mikuš, Jozef, poslanec NR SR (2012-07-27):
Ďakujem pekne. Vážený pán predseda, kolegyne, kolegovia, dovoľte mi, aby som aj v mene svojho kolegu Pavla Freša vám predložil návrh zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku, takzvaný stavebný zákon. Všetci ho máme pod tlačou 89, ako pán predseda povedal. Už v prvom čítaní som hovoril, že účelom. (Prerušenie vystúpenia predsedajúcim.)
Kučera, Karol, poslanec NR SR (2020-09-18):
Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený za spravodajcu k návrhu uvedeného zákona, tlač 216. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
Bugár, Béla, podpredseda NR SR (2011-07-06):
Nech sa páči, prezentujme sa a hlasujme. (Hlasovanie.) Prítomných 150 poslancov, za 79, zdržalo sa 71. Konštatujem, že návrh zákona sme schválili. Pristúpime teraz k poslednému hlasovaniu, k návrhu na vyslovenie súhlasu Národnej rady s Dohodou o spolupráci na systéme satelitnej navigácie medzi Európskou úniou a jej členskými štátmi a Nórskym kráľovstvom , tlač 385. Pán poslanec Vážny, nech sa páči, máte slovo.
B. Bugár, podpredseda NR SR: (2004-06-25):
(Hlasovanie.) Prítomných je 125 poslancov, za návrh 121, proti 1, zdržali sa 3. Konštatujem, že tento návrh bol prijatý. Nech sa páči.
P. Paška, predseda NR SR: (2008-09-10):
(Hlasovanie.) 144 prítomných, 140 za, 1 proti, 1 sa zdržal, 2 nehlasovali. Návrh sme odsúhlasili. Ďakujem. Takže budeme pokračovať hlasovaním, ktoré bude takisto uvádzať pani poslankyňa Jana Laššáková, a bude to hlasovanie v prvom čítaní o vládnom návrhu zákona, ktorým sa menia zákony v oblasti organizácie a riadenia súdnictva, postavenia sudcov, znalcov, tlmočníkov a prekladateľov v súvislosti so zavedením meny euro v Slovenskej republike , je to tlač 716.
J. Laššáková, poslankyňa: (2010-03-05):
Nemyslím si, že májová schôdza môže byť tá, na ktorej nebude prerokovaný návrh zákona, ale treba o tomto diskutovať. Ja si myslím, že májová schôdza bude normálna, pretože rokovací poriadok nepozná nejaký pojem slávnostná schôdza. Sú tu zaradené podľa programu aj zasadnutia výborov, takže skutočne ja apelujem na to, aby sme ten návrh zákona postúpili do druhého čítania. Ďakujem.
Muňko, Dušan, poslanec NR SR (2024-04-23):
Pán kolega, veľmi pekne ste povedali, prakticky že tento zákon umožňuje a zlepšuje vôbec, aby tie zákazky, ktoré idú do verejnej súťaže, boli čo najskoršie realizované, pretože tá spoločnosť tak, ako je stále rozdelená, vždycky vidíme za tým, že tam bude nejaká černota. Napriek tomu vítam tento zákon, že prichádza, pretože vylepšuje vo všetkých častiach dneska verejné obstarávanie. A pokiaľ by, ja ešte navrhujem inú vec. Treba takisto spraviť poriadok, pokiaľ sa týka s ľuďma na verejnom obstarávaní. Lebo to, čo napríklad predvádzal v predchádzajúcom období pán Hlivák, ale aj ďalší ľudia, preto čerpanie štrukturálnych fondov nebolo možné. Ja som za desať rokov v Sociálnej poisťovni prakticky tu dohromady nič nevysúťažil, pretože vždycky, keď bolo vysúťažené, prišli námietky a pokračovalo to nepretržite prakticky. Čiže keď pozerám v iných štátoch, jak prebiehajú verejné obstarávania, je to proste na úplne inom základe. Ešte druhú vec, čo chcem podotknúť, samozrejme, aj záleží veľmi od ten, kto tú súťaž vypisuje, ako má ten projekt perfektne spracovaný, či pri stavebných zákazkách, kde proste musí byť perfektne spracovaná dokumentácia, všetky ostatné záležitosti. Tam vidím hlavne u stavebných zákaziek nedostatky, pretože ak je, ak je projekt zle pripravený s cenou nízkou a pokiaľ sa týka, že je neskoro vysúťažený, tak jak to povedal kolega, už nemôže byť súťažený za tých, za tých peňazí, ktoré... a znova musí prebehnúť súťaž. Takže tu treba skutočne upozorňovať aj tých, ktorí tie zákazky idú, že musia byť perfektne pripravené.
Kyselica, Lukáš, poslanec NR SR (2022-11-29):
Ďakujem veľmi pekne. Vážený pán predsedajúci, pán minister, prítomní, dovoľte, aby som sa ako spravodajca, dovoľte, aby som ako spravodajca predniesol túto spoločnú správu výborov Národnej rady Slovenskej republiky o prerokovaní vládneho návrhu zákona o Vojenskom spravodajstve (tlač 1207a). Výbor Národnej rady pre obranu a bezpečnosť ako gestorský výbor podáva Národnej rade spoločnú správu výborov. Národná rada uznesením č. 1801 z 8. novembra 2022 pridelila vládny návrh zákona o Vojenskom spravodajstve na prerokovanie týmto výborom: ústavnoprávnemu výboru, výboru pre financie a rozpočet, Osobitnému kontrolnému výboru Národnej rady Slovenskej republiky na kontrolu činnosti Vojenského spravodajstva a Výboru Národnej rady pre obranu a bezpečnosť ako gestorskému. Výbory prerokovali predmetný návrh zákona v stanovenej lehote. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol návrh zákona pridelený, zaujali nasledovné stanoviská: ústavnoprávny výbor odporučil Národnej rade návrh zákona schváliť s pozmeňujúcimi a doplňujúcimi návrhmi, Výbor Národnej rady pre financie a rozpočet odporučil Národnej rade návrh zákona schváliť s pozmeňujúcimi a doplňujúcimi návrhmi, výbor pre obranu a bezpečnosť odporučil Národnej rade návrh zákona schváliť s pozmeňujúcimi a doplňujúcimi návrhmi, Osobitný kontrolný výbor Národnej rady na kontrolu činnosti Vojenského spravodajstva o návrhu nerokoval, keďže nebol uznášaniaschopný. Z uznesení výborov Národnej rady vyplývajú pozmeňujúce a doplňujúce návrhy, ktoré sú uvedené pod bodom III spoločnej správy. Gestorský výbor odporúča hlasovať o bodoch 1 až 7 zo spoločnej správy spoločne a tieto schváliť. Gestorský výbor na základe stanovísk výborov k vládnemu návrhu zákona o Vojenskom spravodajstve vyjadrených v ich uzneseniach uvedených pod bodom III tejto správy a v stanoviskách poslancov vyjadrených v rozprave k tomuto návrhu zákona odporúča Národnej rade Slovenskej republiky predmetný návrh zákona schváliť v znení schválených pozmeňujúcich a doplňujúcich návrhov uvedených v tejto správe. Gestorský výbor ma určil ako spoločného spravodajcu vystúpiť na schôdzi Národnej rady k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru. Spoločná správa výborov Národnej rady bola schválená uznesením Výboru Národnej rady pre obranu a bezpečnosť č. 212 na svojej 91. schôdzi. Ďakujem, skončil som. Otvorte, prosím, rozpravu.
P. Paška, predseda NR SR: (2010-02-10):
(Hlasovanie.) 140 prítomných, 59 za, 61 proti, 20 sa zdržalo. Návrh zákona do druhého čítania sme neschválili, nebudeme pokračovať v rokovaní o tomto návrhu. Pán poslanec Chrbet uvedie v prvom čítaní hlasovanie o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení zákon č. 171/2005 Z. z. o hazardných hrách a o zmene niektorých zákonov v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Je to tlač 1457.
M. Číž, podpredseda NR SR: (2009-12-09):
Prerušujem rokovanie o tomto bode programu aj vôbec dnešné rokovanie. Vážené kolegyne, len krátka informácia. Teda zajtra o 9.00 hodine v zmysle schválených úprav začíname návrhom vlády na vymenovanie guvernéra Národnej banky Slovenskej republiky. Potom začínajú bod emisie, ďalšie body urán a potom tri poslanecké návrhy pani poslankyne Tóthovej. Príjemný večer, dovidenia zajtra ráno. (Prerušenie rokovania o 19.08 hodine.)
Hrnčiar, Andrej, podpredseda NR SR (2017-09-13):
Vážené panie poslankyne, vážení páni poslanci, pokračujeme v popoludňajšom rokovaní siedmeho dňa 19. schôdze Národnej rady Slovenskej republiky v prerušenej rozprave v druhom čítaní o návrhu poslancov Pašku, Janíkovej, Želiezku a Šimkovičovej na vydanie zákona, ktorým sa mení a dopĺňa zákon o pamäti národa (tlač 598). Prosím poslanca Pavla Pašku, aby zaujal miesto určené pre navrhovateľov. Takže nemáme tu navrhovateľa, vyhlasujem päťminútovú prestávku. Takže navrhovateľa máme tu, budeme pokračovať. Ďalším v poradí z písomne prihlásených rečníkov do rozpravy je poslanec Ondrej Dostál za klub SaS, ktorému odovzdávam slovo, pripraví sa pán poslanec Budaj. [Pokračovanie rokovania o návrhu poslancov Národnej rady Slovenskej republiky Jaroslava Pašku, Márie Janíkovej, Ľubomíra Želiezku a Martiny Šimkovičovej na vydanie zákona, ktorým sa mení a dopĺňa zákon č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov , tlač 598.]
Kollár, Boris, predseda NR SR (2021-06-17):
Ďakujem pekne. Registrujem osem faktických poznámok. Prvý vystúpi pán poslanec Suja.
Paška, Pavol, predseda NR SR (2013-05-30):
Pán poslanec Přidal je určeným spravodajcom.
Laššáková, Jana, podpredsedníčka NR SR (2012-09-20):
Dobre, ďakujem pekne, takže teraz vás prosím, pán podpredseda vlády, aby ste v limite 15 minút odpovedali na otázky adresované predsedovi vlády podľa vyžrebovaného poradia. Prvá otázka je od poslanca Daniela Krajcera a znie: „Koľko percent obyvateľov sa dotkne váš zámer opätovne zaviesť takzvané koncesionárske poplatky. Tvrdili ste totiž, že vaše opatrenia sa budú negatívne dotýkať len 12 % populácie.“ Nech sa páči, pán podpredseda vlády, odpoveď na túto otázku.
M. Číž, podpredseda NR SR: (2009-04-21):
Otváram rozpravu. Do rozpravy som nedostal žiadnu písomnú prihlášku. Preto sa pýtam, kto sa do rozpravy hlási ústne. Registrujem pána poslanca Kvorku, pokiaľ nikto iný, uzatváram možnosť prihlásiť sa do rozpravy ústne. A slovo odovzdávam pánovi poslancovi Kvorkovi. Pán poslanec, pokiaľ ste v rozprave, musíte vystupovať spoza rečníckeho pultu. Rokovací poriadok predpisuje, že v rozprave sa vystupuje pri rečníckom pulte.
Sulík, Richard, predseda NR SR (2010-12-01):
Prosím, hlasujte teraz. (Hlasovanie.) Prítomných 145 poslancov, hlasovalo 75 za, 67 proti, 3 sa zdržali. Konštatujem, že sme schválili vládny návrh novely zákona č. 98/2004 Z. z. o spotrebnej dani z minerálneho oleja a zákona č. 309/2009 Z. z. o podpore obnoviteľných zdrojov energie. Poprosím spoločného spravodajcu z výboru pre financie a rozpočet pána poslanca Kažimíra, aby uviedol hlasovanie v druhom čítaní o vládnom návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov , tlač 97. Nech sa páči.
B. Bugár, podpredseda NR SR: (2004-03-11):
(Hlasovanie.) Prítomných 135 poslancov, za návrh hlasovalo 8, proti 61, zdržalo sa 66 poslancov. Konštatujem, že bod 25 sme neschválili. M. Maxon, poslanec: Ďakujem pekne. Hlasovali sme o všetkých bodoch spoločnej správy. Vážené panie poslankyne, vážení páni poslanci, mám splnomocnenie gestorského výboru, aby sme vládny návrh zákona prerokovali v treťom čítaní ihneď. Prosím, pán predsedajúci, dajte hlasovať o tomto návrhu.
Laššáková, Jana, podpredsedníčka NR SR (2014-09-11):
Vážené panie poslankyne, páni poslanci, pokračujeme v rokovaní. Poprosím poverenú overovateľku, aby oznámila výsledok tajného hlasovania o návrhu na voľbu člena Súdnej rady (tlač 1173). Nech sa páči, pani poslankyňa, máte slovo. (Výsledok tajného hlasovania o návrhu na voľbu člena Súdnej rady Slovenskej republiky , tlač 1173.)
Čepček, Martin, poslanec NR SR (2021-05-13):
Ďakujem veľmi pekne. Ja určite tento návrh zákona podporím a bol by som rád, aby ho podporilo čo najviac poslancov, keďže tu fakt ide o ľudský život a to je jedno aký. Ďakujem.
Klus, Martin, podpredseda NR SR (2019-12-03):
Ďakujem. S reakciou na faktické poznámky, pán poslanec Baláž, nech sa páči.
Novotný, Viliam, poslanec NR SR (2014-07-02):
Ďakujem pekne všetkým, ktorí na mňa reagovali. Som rád, že som teda rozprúdil takúto živú diskusiu v pléne Národnej rady. Zareagujem naozaj len na niektorých, aj keď všetky poznámky si nesmierne vážim. Pánovi poslancovi Simonovi chcem povedať len toľko, že naozaj v jeho vystúpení veľa hovoril o tom, ako chce vláda spoplatniť závlahovú vodu, aj o tom paradoxe, že teda tam, kde mám víkendovú chalupu, v obci Borša keď si chlapi z Bodrogu budú čerpať vodu na polievanie paradajok, tak za to zaplatia, ale o stopäťdesiat metrov ďalej ak tá voda pretečie do Maďarska, tak vlastne už spoplatnená nie je. Takže keby ju nevyčerpali, tak by odtiekla do Maďarska tak či tak. Je to naozaj zaujímavý zámer, o to zaujímavejší, keď pán poslanec Záhumenský na mňa reagoval o tom, ako teda držal tú mantru, ktorú má strana SMER, ako SDKÚ a vlády SDKÚ – DS v spolupráci s ministrami z maďarských strán likvidovali slovenské poľnohospodárstvo. Rád by som len pripomenul, že poplatok za závlahovú vodu zrušila vláda Mikuláša Dzurindu ešte v roku 2005, vláda Roberta Fica ju ide teraz zaviesť. Tak teraz by som od neho očakával veľmi plamenné vystúpenie na ochranu slovenských poľnohospodárov. Ale čo sa týka pána poslanca Záhumenského, som rád, že sa viem dohodnúť na jedinej jednej veci s ním a, myslím, aj s pánom ministrom Žigom, že voda je strategická surovina. Len ja si myslím, a to hovorím pánovi poslancovi Záhumenskému, že keď je to strategická surovina, mali by sme s ňou narábať nesmierne opatrne a mali by sme si ju chrániť. Tento zákon nie je o ochrane tejto vody, ale o mechanizme, ako robiť s touto vodou biznis do zahraničia. To je ten problém. Ale platí aj to, čo povedal pán poslanec Mičovský, čo som navrhoval ešte minulý utorok, keď máme prijímať nejaké zodpovedné rozhodnutia, najprv by sme mali mať jasnú informáciu... (Prerušenie vystúpenia časomerom.)
M. Číž, podpredseda NR SR: (2007-09-19):
Spravodajca, nech sa páči, má slovo.
Fico, Robert, poslanec NR SR (2020-10-20):
Pán podpredseda, procedurálny návrh je, odložme to hlasovanie na zajtra, ja vám poviem prečo, pretože nevieme, o čom sa hlasuje. Sú podané návrhy pozmeňujúce zo septembra, jeden návrh podala pani Záborská pozmeňujúci k vlastnému zákonu, druhý pozmeňujúci návrh podala pani Cigániková k zákonu. Budeme musieť najprv vyriešiť námietku pani Záborskej, či sa bude hlasovať o návrhu pani Cigánikovej, teraz máme ďalší návrh, ktorý prišiel od pani Cigánikovej, od pani Záborskej, ktoré nie sú totožné a dopĺňajú sa. Nie sme schopní o tom hlasovať tak, že to dobre dopadne. Ja si myslím, že musí prísť aj legislatíva, musí vysvetliť, ako v danej veci budeme postupovať, pretože je z toho galimatiáš, a verte nám, skúmame to a študujeme to a tvrdím, nevieme, o čom sa bude hlasovať v tomto okamihu. Dajte o tom hlasovať zajtra o 11.00 hod. a pripravíme sa na to všetci poriadne. Nie je možné takto o tom hlasovať.
Glváč, Martin, podpredseda NR SR (2018-10-18):
Ďakujem. Pýtam sa, či sa chce niekto prihlásiť do rozpravy ústne. Siedmi, posledný sedmička? Pán poslanec Pčolinský je posledný? (Reakcia z pléna.) Ukončujem možnosť prihlásiť sa. Nech sa páči, pani poslankyňa Zemanová.
Pellegrini, Peter, podpredseda NR SR (2020-07-24):
Ďakujem pekne. Na všetkých nedokážem zareagovať. Pani poslankyňa Kavecká, keď som bol ja predsedom vlády Slovenskej republiky, na čele rezortu zdravotníctva sedela pani ministerka Kalavská, teda asi aj jej ste adresovali tie kritické slová, no a ona posledné štyri mesiace sedí po pravici pán premiéra Matoviča a riadi konzílium odborníkov zdravotníctva. Ďakujem veľmi pekne. (Potlesk.) No. A možno použijem takú analógiu pána premiéra, pretože sme neskončili minulý rok s nulou, ale sme skončili s deficitom 1,2 mld. eur a povedal, že sme ich ukradli, lebo deficit podľa neho vždy znamená, že sa niečo ukradne. Tak mňa veľmi mrzí a ešte raz chcem odkázať všetkým občanom Slovenskej republiky, táto vláda ide skončiť s deficitom 12 %. To je 12 mld. Analógia pána Matoviča, idú ukradnúť 12 mld., a nenájdu ani obyčajných 460 euro pre každého starobného dôchodcu. Škoda. (Potlesk.)
Simon, Zsolt, poslanec NR SR (2015-02-04):
Ďakujem pekne. Pán kolega Huba, no musím povedať, že filozoficky aj pragmaticky s vami súhlasím, ale dnešná situácia, keď sa pozriem na to z ekonomického hľadiska a z čísiel, tak je taká, že pre obec je jednoduchšie a lacnejšie všetok odpad zobrať a odniesť na skládku tuhého odpadu a bude to stáť 50 % toho, keď ho bude triediť a separovať. A ja som tým len chcel poukázať na to, že separácia je drahá vec a obce to budú musieť zaplatiť. Kolega Puci, nie je pravda, že OZV-čko všetko urobí. Nie je pravda, lebo obec má urobiť. OZV-čko má právo obec kontrolovať. Pokiaľ by to tak bolo, tak povinnosťou obce, ako triedeného odpadu by ste úplne vypustili z toho návrhu zákona, ktorý ako spravodajca obhajujete a vôbec obce by neboli nijako do tohto návrhu zákona zapojené. Boli by z toho vynechaní a potom nech to robí zber, nech to robia zberovky, ale obce vynechajte. Potom nemá právo, tieto organizácie združujúcich výrobcov nemajú právo vykonávať túto kontrolu. Kde ste v tomto návrhu zákona napísali, že to, tieto organizácie koľko peňazí vyzbierajú, kto ich vidí? Ktorý starosta ich dostane? Prečo tam nie je povedané, že každá obec, ktorá bude separovať, splní tieto údaje, tak má nárok dostať alikvotnú čiastku z tých peňazí na jedného obyvateľa? To by bolo transparentné. Vy zavádzate systém netransparentného financovania do zberového hospodárstva, na ktorý doplatí obec. Kolegovia, kolegyne zo SMER-u, nech sa vám to páči alebo nie, plná zodpovednosť je na vás, pokiaľ tento zákon prejde v tej podobe, v ktorej podobe ho minister sem doniesol. Ďakujem.
Hort, Milan, podpredseda NR SR (2011-06-29):
Ďakujem, pán spravodajca. Otváram rozpravu. Nedostal som žiadnu písomnú prihlášku, a tak sa pýtam, kto sa hlási do rozpravy ústne. Pán poslanec Ľubomír Vážny. Pán poslanec, chcem sa spýtať, máme štyri minúty alebo päť minút do konca, či to zvládneme. (Reakcia poslanca.) Ďakujem pekne.
Paška, Pavol, predseda NR SR (2014-07-02):
Pán minister!
Pellegrini, Peter, predseda NR SR (2015-02-06):
Pán poslanec Přidal s faktickou poznámkou, nech sa páči.
Kollár, Boris, predseda NR SR (2023-05-25):
Toto nie je procedurálny návrh, o ktorom by som dával hlasovať (povedané so smiechom), pán kolega, ale rovnako musím, pani poslankyňa Cigániková, vás upozorniť, že má pravdu, má pravdu. (Ruch v sále.) Nemali by ste, ale robia to viacerí poslanci, robí to jedna aj druhá strana. Nerobí to iba pani Cigániková. Takže... (Ruch v sále. Predsedajúci sa obrátil k časti predsedníctva.) Prosím vás pekne, nevyrušujete. Prosím vás pekne, takže robí to každá strana, takže asi by sme mali viacerých upozorniť. Ale je to pravda, tieto veci nepatria do pléna. Ďalej budeme pokračovať... (Neutíchajúci ruch v sále.) Prosím pekne, utíšme sa, dobre. Nie sme tu na trhu. Pán poslanec Vetrák, nech sa páči.
Jarjabek, Dušan, poslanec NR SR (2020-09-29):
Ďakujem pekne za slovo, pán predsedajúci. Pán poslanec Kremský, ja veľmi oceňujem váš vecný tón, ktorý máte k tejto téme, a hoci som teda nie stále tu, ale počas dňa počúvam, kdekoľvek som, veľmi úpenlivo túto rozpravu, je to veľká téma, veľký rešpekt pred touto témou, veľký obdiv k tejto téme, skutočne, čo mi vadí, ale je isté, istý čas, kedy túto tému začíname tuná prerokovávať z jedného dôvodu. Nie preto, že by tu bola korona a tak ďalej a tak ďalej. To je jedna zásadná vec, ktorá tu existuje, ktorej už sa zrejme nezbavíme, ale v súčasnosti táto téma rozdeľuje spoločnosť neskutočným spôsobom. A bude ju rozdeľovať aj ďalej. Čiže veľký rešpekt pred touto témou, ale v tomto čase táto téma naozaj nie je vhodná. Pani poslankyňa, pri všetkej úcte, nie je vhodná z toho dôvodu, že rozdeľuje spoločnosť, a tie následky len uvidíme, keď ten návrh zákona bude prijatý v takej alebo onakej podobe. Čo mi vadí v tej rozprave, a preto oceňujem ten vecný tón pána poslanca, je to vzájomné citové vydieranie. Ja to proste nemám rád. Citové vydieranie v akomkoľvek, v akomkoľvek zmysle je pre mňa jednoducho neprijateľné. Ja sa nenechám nikým vydierať a citovo už vôbec nie. Preto hovorím ešte raz, veľká téma, žiada si pragmatické riešenie v prvom rade, ale nie v tejto dobe, lebo rozdeľuje spoločnosť. Ďakujem za pozornosť.
Kollár, Boris, predseda NR SR (2021-06-23):
S faktickou poznámkou vystúpi pán poslanec Taraba.
Bugár, Béla, podpredseda NR SR (2019-09-10):
Nech sa páči, prezentujme sa a hlasujme o procedurálnom návrhu nepokračovať v rokovaní. (Hlasovanie.) Prítomných 146, za 23, proti 68, zdržalo sa 53 poslancov, 2 nehlasovali. Procedurálny návrh nebol schválený.
V. Veteška, podpredseda NR SR: (2005-01-20):
Dobrú chuť prajem. (Prerušenie rokovania o 11.57 hodine.) Tretí deň rokovania 36. schôdze Národnej rady Slovenskej republiky 20. januára 2005 o 14.01 hodine
Sabo, Michal, poslanec NR SR (2024-01-23):
Ďakujem za slovo, aj tebe, Viera, za tvoje vystúpenie, ako vždy opäť excelentné. Poukázala si na to, na čo opakovane upozorňujeme takmer všetci a všetky z opozičných poslancov a poslankýň. Poukázali si, poukázala si na to, čo je jednosmernou komunikáciou, ktorá má jednak reprezentovať tú bájnu, toľko sľubovanú novú politickú kultúru, ale zároveň vraj má suplovať aj riadny legislatívny proces. Pokojne to nazvime kolektívny monológ, to, čo sa tu deje, ako slušne, ale zároveň dôrazne sa ozývame v reakcii na návrh zmeny jednej z najkľúčovejších legislatív, ktorá neprešla riadnym pripomienkovým konaním. A presne tak, ako sa ozývaš ty, ozývame sa my ostatní a ostatné. Okrem nás, ako si spomínala, ozvala sa aj hlava štátu, ozvalo sa viacero organizácií, resp. autorít, no a takto spoločne jednostranne alarmujeme, že v tomto prípade nie sú splnené zákonné podmienky na skrátené legislatívne konanie. A tiež spoločne varujeme, že táto novela, ak bude schválená, tak naozaj, ak bude platná jednu jedinú minútu, možno aj nanosekundu, tak zásadným spôsobom zasiahne celú našu spoločnosť a ovplyvní jej chod. Čo mňa na tom najviac úprimne vyrušuje, je to, že Slovensko sa dlhodobo ocitá na chvostoch rôznych rebríčkov vo vymožiteľnosti práva aj spravodlivosti, ale aj samotnej dôvery v rôzne inštitúcie a štát ako taký. Na to naozaj nemôžeme ako spoločnosť, ako politici a političky pozerať sa s hrdosťou. To je niečo, čo by nás malo práveže mobilizovať, aby sme tie nelichotivé pozície zmenili. No ale toho nie sme svedkami, to sa tu nedeje a koalícia naozaj nechce zlepšovať pozíciu a svoj imidž v očiach verejnosti a zahraničia. Niežeby teda tejto koalícii akokoľvek záležalo na tom, aký imidž robí svojej krajine v zahraničí. Ešte raz sa chcem poďakovať za tvoje fantastické vystúpenie, Viera. Ďakujem.
P. Prokopovič, poslanec: (2001-12-18):
J. Migaš, predseda NR SR: Hlasujeme osobitne o bode 6 s odporúčaním gestorského výboru neschváliť ho. Hlasujeme o bode č. 6 s odporúčaním gestorského výboru neschváliť ho. (Hlasovanie.) Prítomných je 113 poslancov, za 6, proti 59, zdržalo sa 45, nehlasovali 3. Bod č. 6 sme neschválili. Ďalej.
Žiak, Miroslav, poslanec NR SR (2020-07-15):
Nie, nie, ešte dokončím. Nie...
M. Číž, podpredseda NR SR: (2007-09-20):
Ako siedmu otázku sme vyžrebovali otázku pani poslankyne Jarmily Tkáčovej, otázku, ktorú položila ministrovi pôdohospodárstva Slovenskej republiky Miroslavovi Jureňovi. Otázka znie: „Pán minister, môžete nám povedať, koľkokrát odovzdal bývalý riaditeľ Slovenského pozemkového fondu svoje kompetencie námestníčke pani Lukáčovej?“ V zmysle oznámenia premiéra pána ministra Jureňu zastupuje pán minister Izák. Máte slovo, prosím oznámiť ukončenie odpovede.
J. Paška, poslanec: (2009-06-03):
A ak chcete hovoriť, že sa nič nedeje a že je všetko v poriadku, tak potom titulky z médií, ktoré sa tu dajú čítať, „Orbán chce autonómiu Maďarov v susedných krajinách“ alebo „Fórum poslancov Karpatskej kotliny podporuje autonómiu“, „Maďari v Karpatskej kotline chcú podporu NATO a EÚ pre autonómiu“, „Vojvodinskí Maďari si želajú autonómiu“, tie titulky z udalostí, ktoré sa viažu na toto vystúpenie, tie sú vymyslené? To sa nás netýka? Na to nemáme reagovať, máme mlčať a dívať sa? To hádam nie?!
Fecko, Martin, poslanec NR SR (2013-10-28):
Ďakujem pekne. Pán predseda, pán navrhovateľ, kolegyne, kolegovia, vážení prítomní, Výbor Národnej rady Slovenskej republiky pre pôdohospodárstvo a životné prostredie svojím uznesením č. 188 z 8. októbra 2013 ma určil za spravodajcu k návrhu poslancov Národnej rady Slovenskej republiky Mikuláša Hubu a Jána Mičovského na vydanie zákona, ktorým sa mení a dopĺňa zákon č. 137/2010 Z. z. o ovzduší v znení zákona č. 318/2012 Z. z. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona NR SR o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej 25. schôdze Národnej rady Slovenskej republiky. Konštatujem, že uvedený návrh spĺňa po formálnoprávnej stránke všetky náležitosti uvedené v § 67 a § 68 zákona Národnej rady o rokovacom poriadku, ako i náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky zákonom požadované informácie. Osobitná časť dôvodovej správy obsahuje odôvodnenie jednotlivých ustanovení. Problematika poslaneckého návrhu zákona je upravená v práve Európskej únie, nie je upravená v judikatúre Súdneho dvora Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 27. septembra 2013 č. 700 a podľa § 71 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre pôdohospodárstvo a životné prostredie. Odporúčam, aby určené výbory predmetný poslanecký návrh zákona prerokovali v termíne do tridsať dní a v gestorskom výbore do tridsaťdva dní od prerokovania návrhu zákona v Národnej rade Slovenskej republiky v prvom čítaní. Pán predseda, skončil som, otvorte, prosím, rozpravu k tomuto bodu.
V. Veteška, podpredseda NR SR: (2006-12-05):
Pán minister, želáte si vystúpiť po rozprave? Nie? Nech sa páči, teraz je pre vás príležitosť.
Blaha Ľuboš, podpredseda NR SR (2024-01-10):
Pán poslanec, musíte reagovať na predrečníka. Hovoril predrečník o mne? Nehovoril. Pán kolega, spamätajte sa. Nech sa páči, pokračujte. (Reakcie z pléna.) Pán Pročko dostal záchvat, bude pokračovať pán poslanec Július Jakab. Nech sa páči. (Reakcie z pléna.)
Galko, Ľubomír, poslanec NR SR (2015-12-08):
Ďakujem pekne. Ja budem reagovať len na pána kolegu Bugára. Ja vám poviem ešte jeden argument. Jak som bol na tej diskusii v tom Slovenskom rozhlase, ten poslanec Madej, on si úplne robil srandu z kolegu Gála. Proste úplne srandu, ako keby si bol istý, že čo vy ma tu, teraz ma tu kritizujete, aj tak nám idete za to zahlasovať. Jeden moment som myslel, že pán Gál sa neudrží a že proste niečo tam vznikne, lebo už bol rozčúlený z toho a povedal mu, že: „Aby ste sa nečudovali.“ To je, ja neviem, že ono skutočne nie je žiaden dôvod, aby vy ste po takejto arogancii, akú proste on tam predviedol, že ako keby vy ste boli to povinní urobiť, ako opýtajte sa toho kolegu Gála. To bolo niečo neuveriteľné, jak sa mu ten tam škeril do ksichtu, ako keby ste to proste museli urobiť. Ja verím, že to nemusíte urobiť. Zopakujem vám ešte raz tú ponuku. Po marci, keď dáme pravicovú vládu, tak sa môžeme kedykoľvek k tomu vrátiť. Tá ústava vydrží do toho marca. Vydrží! Nijak to nebolo zdôvodnené. To je prvá poznámka. A druhá poznámka. Naozaj je tu obrovská šanca mobilizovať pravicového voliča. Strana Obyčajní ľudia, alebo čo to je, hnutia, nezávislé osobnosti postavili dobrú kandidátku. Pozrite si čelo tej kandidátky. Tam sú samí slušní ľudia, bojovníci proti korupcii, ktorí majú za sebou určité príbehy. Ja som si istý, že keď bude treba, tak aj vy prehodnotíte po marci ten svoj názor, že s Matovičom sa nedá a s nimi sa nedá, lebo s týmito ľuďmi sa bude dať. Verte mi. Máme obrovskú šancu, obrovskú šancu odstaviť momentálnu smerácku chobotnicu od moci a za to jedno nezahlasovanie za ústavu predsa stojí za to. Ďakujem pekne.
Kollár, Boris, predseda NR SR (2021-11-24):
Prosím, prezentujme sa a hlasujeme. (Hlasovanie.) Prítomných 132 (pozn. red.: správne „123“) poslancov, za 121, zdržali sa 2. Uvedený návrh sme schválili.
Pellegrini, Peter, predseda NR SR (2015-06-16):
Pani poslankyňa Vášáryová.
V. Veteška, podpredseda NR SR: (2004-05-12):
Pani poslankyňa Bollová, nech sa páči, máte slovo. D. Bollová, poslankyňa: Ďakujem pekne, pán podpredseda. Vážené kolegyne, kolegovia, pán minister, dovoľte mi, aby som vyjadrila iba niekoľko poznámok k predkladanému zákonu, ktorý hovorí o tom, okrem iného, že treba znížiť trestnú zodpovednosť z 15 na 14 rokov a že zvyšuje tresty pre mladistvých. Hneď v úvode svojho vystúpenia by som chcela ubezpečiť ctenú snemovňu i pána ministra, že patrím k ľuďom, ktorí sa snažia vždy dodržiavať zákony a poriadok a som za to, aby sa táto spoločnosť  vrátila k poriadku a disciplíne, teda, že nemám nič proti tomu, ak sa budú zákony sprísňovať. Ale bolo by hádam načim pouvažovať, že treba zvýšiť tresty pre dospelých. Pýtam sa, kam sme dospeli, že chceme trestať vlastne deti? Pýtam sa tiež, ako sú postihovaní rodičia, ktorí sa vôbec nevenujú výchove detí? Ako štát zabezpečuje školskú a mimoškolskú výchovu, ako podporuje činnosť záujmových, kultúrnych a športových organizácií, ustanovizní, napríklad aj cirkevných? Kedysi tieto organizácie a ustanovizne veľmi dobre a prospešne organizovali voľný čas detí a boli zo štátu finančne dotované. Nechcela by som, aby naša spoločnosť prišla len k normám policajného štátu, že za všetko sa bude trestať, ale nič tomu nebude predchádzať. Dovoľte mi, aby som to prirovnala k lekárom, ktorí neprijmú človeka, ktorý má, povedzme, menej závažnú chorobu a počkajú, až choroba dospeje do takého štádia, že mu treba odrezať napríklad hlavu alebo nohu. Nemyslím si, že toto uvažovanie, pán minister, je správne. Máte, prosím vás, predstavy o tom, alebo uvažovali ste nad tým, koľko viny na odsúdeniahodnej činnosti mladistvých má štát, ktorého ste jedným z hlavných predstaviteľov? Kedysi som chodila na náboženstvo a zapamätala som si tam jednu takú vetu, že nechajte maličkých prichádzať ku mne, lebo ich je kráľovstvo nebeské. Takéto kráľovstvo nebeské im pripravíte, pán minister? Nemyslím si, že vo väzniciach je to pravé prostredie, v ktorom by sa mali vychovávať naše deti, od ktorých sa očakáva niečo celkom iné. Ďakujem a prosím, aby ste to zvážili. To je všetko.
Bugár, Béla, podpredseda NR SR (2016-09-21):
Na vystúpenie pani poslankyne s faktickou poznámkou pán poslanec Sopko, končím možnosť sa prihlásiť. Nech sa páči, pán poslanec, máte slovo.
Hrnčiar, Andrej, podpredseda NR SR (2019-02-12):
Pani poslankyňa Zimenová.
Habánik, Jozef, poslanec NR SR (2023-12-08):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Laššáková, Jana, podpredsedníčka NR SR (2013-10-25):
Ďakujem pekne. Pán podpredseda, zaujmite miesto určené pre navrhovateľov. Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Petrovi Šucovi. Nech sa páči, pán poslanec, máte slovo.
Kočiš, Eduard, poslanec NR SR (2020-04-28):
Ďakujem pekne, pán predsedajúci. Pán poslanec Mazurek veľmi pekne zabŕdol do problému opatrovateliek a ich neumožnenému vstupu na územie Slovenskej republiky. Tieto ženy mnohokrát už celé týždne neopustili územie Rakúska, nakoľko väčšina z nich chodí na štrnásťdňové turnusy a po odpracovaní si štrnásťdňového turnusu, aj keď by mohli sa vrátiť na to územie Slovenskej republiky, majú v rukách preukázateľný a právoplatný test, že nie sú šíriteľkami, nie sú nositeľkami vírusu COVID-19, ale aj napriek tomu na území Slovenskej republiky musia ísť, napriek tomuto testu, ktorý je negatívny, do štátnej karantény. Čiže im sa vôbec neoplatí chodiť domov, nakoľko svoju rodinu by štrnásť dní nevideli, videli by len štátnu karanténu. Ale to je podľa niektorých poslancov asi prekrútená skutočnosť. Ďalej som, Milan, veľmi rád, že si zabŕdol a poukázal na akýsi strach, strach poslancov vládnej koalície, ktorý je jasne určený v programovom vyhlásení vlády z hrozby Ruskej federácie a Číny, ale, naopak, úplne sa táto vláda chce oddať do širokej, obrovskej náruče USA, NATO a Európskej únie a ďalej im slepo poveriť. Kto je teraz najväčším podporovateľom boja proti vírusu COVID-19? Je to USA alebo Rusko? Je to NATO, Európska únia alebo Čína? Táto otázka je namieste a nemyslím si, aby Ruská federácia a Čína boli hrozbou, naopak, jasne deklarujú svoju ochotu pomôcť celému svetu bez ohľadu na to, kto má na nich aký názor.
Marosz, Ján, poslanec NR SR (2017-03-21):
Pán poslanec, ďakujem za vaše vystúpenie. Naozaj vy ste ten, ktorý prvý pomenovali fašistov fašistami, alebo teda z vašich úst to vyznievalo úplne jasne. Čo ešte treba ľuďom na Slovensku zdôrazniť, že tu vzniká akási, akási tichá koalícia, ktorá sa prejavuje, žiaľ, aj na pôde parlamentu. A asistentmi tejto koalície s fašistami sú práve strany SMER – SD a chcem veriť, že nie aj strana MOST – HÍD. Poviem konkrétny príklad. Fašisti radi hovoria, že bojujú proti korupcii a proti zlu, ale vždy, keď ide o nejaký kľúčový výbor, kde chceme predvolať napríklad generálneho prokurátora Čižnára alebo špeciálneho prokurátora Kováčika a pýtať sa ich otázky, že prečo sú nečinní v boji proti korupcii, tak na takýto dôležitý výbor títo ľudia, jednoducho kotlebovec nepríde na ten výbor. A na druhýkrát, keď sa o tom má rokovať, tak MOST – HÍD hoci prvýkrát hlasoval za takýto bod programu, tak na druhom stretnutí sa zdrží hlasovania. Takže je to veľmi smutné, že využíva, že SMER – SD – a potichu, sa mi zdá –, že aj MOST – HÍD začínajú takýmto spôsobom spolupracovať s Kotlebovou stranou a s fašistami na tom, čo vyhovuje ich mocenským ambíciám.
V. Novotný, poslanec: (2006-04-19):
Vážený pán podpredseda, skončil som, prosím, otvorte rozpravu v druhom čítaní.
Hreha, Štefan, poslanec NR SR (2015-09-18):
Ďakujem pekne. Vážený pán predsedajúci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrh zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokujeme v druhom čítaní. V súlade s rozhodnutím predsedu Národnej rady navrhujeme, aby návrh zákona prerokovali výbor pre financie a rozpočet, Ústavnoprávny výbor Národnej rady. Za gestorský výbor navrhujem výbor pre financie a rozpočet. Odporúčam, aby predmetný návrh zákona výbory prerokovali do 9. novembra 2015 a gestorský výbor do 10. novembra. Pán predsedajúci, otvorte rozpravu.
P. Hrušovský, podpredseda NR SR: (2002-06-26):
Áno, nech sa páči.
Kalmárová, Viera, poslankyňa NR SR (2024-01-23):
Ďakujem pekne za slovo. Aj tebe ďakujem, pán poslanec Dvořák, za to, že si sa zaradil ku skupine interpretov evergreenu, ktorým je skrátené legislatívne konanie k novelám trestných zákonov, trestných kódexov. Koalícia sa snaží všetkými možnými spôsobmi spochybniť kritiku tohto typu legislatívneho procesu vrátane kritikov obsahu noviel a neberie si pritom rukavičky. Osobitne v tejto činnosti vyniká bývalý policajný prezident pán Gašpar a nie je to len šermovanie šanónov, v ktorom sa údajne nachádza 27 či 30 uznesení Ústavného súdu o porušovaní základných práv trestne stíhaných osôb zo strany Úradu špeciálnej prokuratúry. Pán Gašpar najprv sľúbil, že uznesenia poskytne neodbytným žiadateľom, medzi ktorými vyniká pani Kolíková, pani Plaváková, pani Števulová a mohla by som pokračovať ďalej, že teda tie uznesenia poskytne. A keď sa tak nestalo, tak povedal, že ich bude zverejňovať seriálovo, teda po častiach. Ani to sa zatiaľ nestalo, a pritom ak by skutočne existovali a poskytol by ich, tak sa debata o skrátenom legislatívnom konaní výrazne skráti. 	Takže mne sa zdá, že pán Gašpar nenápadne spolupracuje s opozíciou a predlžuje rozpravu, za čo mu patrí moja veľká vďaka. Ďakujem.
J. Mikuš, poslanec: (2005-03-18):
Ako o prvom budeme hlasovať o návrhu uznesenia, ktorý je súčasťou spoločnej správy, s odporúčaním gestorského výboru schváliť ho.